《闺情二首 其二》
清代·钱荣光

对面相逢强自持，盈盈脉脉两心知。閒情正在停针处，略转秋波不语时。

作者简介：字洵芳，一字性方，诸生。著有《炳烛吟》诗草。性方妻叔少客金昌酒座歌场阅历殆遍，中年返里行医自给，绚烂之后一归平淡，年六十始学为诗。予题其炳烛集云：六十平头笑橪髭，学诗更比达夫迟。盖纪实也。易代后，黄冠野服以终其身云。